Încă din luna iulie a anului trecut Compania Națională de Autostrăzi și Drumuri Naționale a lansat licitațiile în vederea construcției capetelor autostrăzii Comarnic – Brașov. Deși ofertele au fost deschise încă din data de 13 octombrie 2015, lotul din județul Brașov, sectorul Predeal-Cristian, km 162+300 – km 168+600 (6,2 km ) şi un drum de legătură de 3,7 km, nu a fost adjudecat încă, reprezentanții CNADNR susținând că încă le evaluează. Pentru această investiție, estimată la suma de 149,83 de milioane de lei, fără TVA, au fost depuse zece oferte.

Banii sunt în buget



Ținând cont că lucrările sunt estimate să dureze 72 de luni, banii necesari în acest an pentru ambele loturi au fost alocați în bugetul Companiei, respectiv 45 de milioane de lei, pentru primul lot și alte 42 de milioane de lei, pentru cel de-al doilea. În schimb, licitația pentru primul lot a fost anulată, CNADNR considerând oferta depusă de UMB Spedition și Tehnostrade SRL, astfel că ar fi nevoie de organizarea unei noi proceduri. Prețul oferit de asociere era de 152,59 milioane de lei, respectiv 91,5% din prețul estimat de CNADNR de 166,85 milioane de lei, fără TVA. Asocierea și-a depus oferta și pentru cel de-al doilea lot, și a oferit un preț de 117.191.784 de lei, respectiv 78,2% din prețul estimat. În condițiile în care oficialii de la drumuri nu se grăbesc însă să reia procedura pentru primul lor și să atribuie contractul pentru cel de-al doilea, sumele vor rămâne în conturi la final de an, cum s-a întâmplat de altfel și anul trecut cu banii rezervați pentru construcția acestei șosele de mare viteză.

Vezi aici toate cele zece oferte depuse pentru tronsonul de autostradă din județul Brașov

Distribuie articolul: Facebook

Twitter

Email

Listare

